# LEPING NR 052024

# ürituse korraldamiseks Kreenholmi territooriumil

08. aprillil 2024, Narvas

**Narva Gate OÜ** (äriregistri kood 11417217, aadress Kose 12, Narva 20103; edaspidi lepingutekstis nimetatud Omanik), mida põhikirja alusel esindab prokurist Jaanus Mikk, ühelt poolt, ning

CKR Estonia OÜ keda esindab volituse alusel Simo Koskinen /rallisprindi direktot, edaspidi Ürituse korraldaja, teiselt poolt,

sõlmisid käesoleva lepingu, edaspidi Leping, alljärgnevas:

1. LEPINGU OBJEKT.

1.1. Käesoleva lepingu objektiks on Omaniku poolt antud loa alusel **Kreenholmi territooriumi (Joala 21, Joala 23, Narva)**, edaspidi Ala, kasutamine Lepingu punktis 2.1 märgitud ajaperioodil 15.04.2024-14.05.2024 EMV *Crosskartide rallisprindis 2024 Kreenholm* sihtotstarbele Ürituse korraldamiseks.

1.2. Lepingu sõlmimine ei anna Ürituse korraldajale õigust Ala sulgemiseks teistele ala kasutajatele.

1.3. Kasutatava ala asukoht on tähistatud lepingule lisatud plaanil (Lisa 1).

1.4. Fotod teelõikude seisukorrast enne võistlust.

1.5. Kõik Lepingu Lisad on Lepingu lahutamatuteks osadeks

1.6. Üürnik kinnitab Lepingu sõlmimisega, et ta on tutvunud Ala seisukorraga ning on teadlik asjaoludest, mis on vajalikud Üürituse korraldamiseks. Omanik ei vastuta Ala sobivuse eest Ürituse korraldamisel.

2. LEPINGU PERIOOD.

2.1. Leping jõustub **15. aprillil 2024.a.** ja on sõlmitud kindlaksmääratud tähtajaks. Leping kehtib alates jõustumiskuupäevast kuni **14. maini 2024.a.** (viimane kuupäev kaasa arvatud).

2.2. Juhul, kui Ürituse korraldaja soovib lepingu peroodi pikendada Üürituseks vajalike seadmete montaaž või demontaaž, siis ta kohustub lisaaega taotlema niipea kui võimalik, kuid mitte hiljem kui 48 tunni enne lisaaja algust.

3. HINNAKIRI JA MAKSETINGIMUSED.

* 1. Ürituse korraldaja tasub omanikule tasu Ala kasutamise eest.
  2. Tasub Üürnik kogu Lepingu kehtivusaja eest kõik üüritusega seotud maksud ja koormised Ürituse korraldaja soovil omaniku poolt osutatavate teenuste kulud.
  3. Omanik edastab arve Ürituse korraldajale ja Ürituse korraldaja tasub kulud esitatud vastava arve alusel ja arvel märgitud kuupäevaks.
  4. Ürituse korraldaja kannab kõrvalkulude eest tasumisele kuuluva summa Omaniku arveldusarvele, kandes seejuures ise kõik pangaülekandega seotud kulud.

1. OMANIKU KOHUSTUSED JA ÕIGUSED.

4.1. Omanik kohustub anda Ala kokkulepitud ajal Ürituse korraldajale üle.

4.2. Omanik kohustub tutvustama Ürituse korraldajale Ala.

4.3. Omanikul on õigus kontrollida Ala kasutamise sihipärasust ning kasutusajast kinnipidamist.

4.4. Omanikul on õigus nõuda Ürituse korraldajalt avaliku korra tagamiseks kvalifitseeritud turvatöötajate palkamist.

4.5. Tagama Ürituse korraldajale ligipääsu Ala juurde läbi oma territooriumi.

1. ÜRITUSE KORRALDAJA ON KOHUSTATUD:

5.1 õigusaktidega ettenähtud juhtudel taotlema kohalikult omavalitsuselt, Politsei- ja Piirivalve Ametilt, Päästeametist ürituse korraldamiseks vajalikud load ja kooskõlastused ning esitama nende koopiad omanikule;

5.2 kinni pidama [tuleohutuse seaduse](https://www.riigiteataja.ee/akt/130122010013?leiaKehtiv) nõuetest, Narva avaliku korra eeskiri, heakorraeeskiri, tervisekaitsenõudeid.

5.3 koostama turvaplaani ning edastama selle kuni 14 (neliteist) päeva enne ürituse algust Omanikule kooskõlastamiseks;

5.4 tagama üritusest osavõtjate ohutuse ja turvalisuse vastavalt kooskõlastatud turvaplaanile, vajadusel piirama ohtlikud kohad tõketega ning kindlustama parkimiskorralduse vastavalt ürituse iseloomule ning kooskõlastatud liikluskorralduse skeemile;

5.5 tagama ürituse toimumise ajal ja läbiviimise kohas meditsiiniabi kohaloleku; tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;

5.6 täitma politsei ning meditsiini- ja päästeteenistuse ametnike korraldusi;

5.7 katkestama ürituse, kui üritusel toimuv muutub vägivaldseks ning ohustab avalikku korda, osalejate elu või tervist;

5.8 tagama omal kulul üritusel osalejatele WC-de kasutamise võimaluse;

5.9 vajadusel korraldama omal kulul ürituse toimumise ajal ja piirkonnas liikluse sulgemise, ümbersõidu ja sõidukite parkimise;

5.10 tagama parkimise korraldamisel ürituse toimumise piirkonnas asuvatele hoonetele või kinnistutele juurdepääsu;

5.11 paigaldama ürituse toimumise kohta vajalikul hulgal jäätmemahuteid ja vajadusel välikäimlaid ning heakorrastama maa-ala, millel üritus läbi viidi ja selle ümbruse hiljemalt 48 tunni jooksul pärast ürituse lõppemist või ürituse loas määratud tähtajaks;

5.12 hiljemalt 48 tunni jooksul pärast ürituse lõppemist või loal märgitud ajaks puhastama ja tagastama ala nõuetekohast taastamist;

5.13 ürituse ettevalmistamisel või korraldamisel tekitatud varalise kahju, keskkonnareostuse ja muu kahju hüvitab ürituse korraldaja vastavalt kehtivatele õigusaktidele;

5.14 ürituse läbiviimisel avalikku korda või kehtivaid õigusakte rikkunud isikud kannavad vastutust väärteomenetluse seadustikus ja karistusseadustikus ettenähtud korras.

1. ÜRITUSE LÄBIVIIMISE PEATAMINE JA LÕPETAMINE.

6.1 Korraldaja peab ohuolukorras ürituse peatama.

6.2 Ürituse peatamise tinginud asjaolude kõrvaldamise või äralangemise järel võib üritus jätkuda.

6.3 Kui ei ole võimalik kõrvaldada asjaolu, millega kaasnes ürituse peatamine, on ürituse korraldaja kohustatud ürituse lõpetama.

7. VASTUTUS.

* 1. Ürituse ettevalmistamise ja läbiviimise eest vastutab ürituse korraldaja seaduses ettenähtud korras.
  2. Pärast ürituse lõppemist viib Omanik läbi kontrolli ürituse korraldaja poolt Ala kasutamise üle. Poolte volitatud esindajad fikseerivad Ala seisundi ürituse lõppedes, sealhulgas avastatud kahjustused, kahjustuste likvideerimis- ja muud taastamistööd ning nende tähtajad, samuti Omaniku varale tekitatud kahju ja selle hüvitamise korra. Ürituse ettevalmistamisel või korraldamisel tekitatud materiaalne kahju kuulub hüvitamisele ürituse korraldaja poolt.

9. MUUD TINGIMUSED.

9.1 Pooled kohustuvad hoidma konfidentsiaalsena kõik seoses Lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.

9.2 Lepingut on lubatud muuta ainult poolte vahelise kirjaliku kokkuleppega.

9.3 Ürituse korraldaja määrab käesoleva lepingu täitmise eest vastutavaks isikuks Simo Koskinen , e-post simo@sterotek.ee tel +37257439472

9.4 Omanik määrab oma esindajaks käesoleva lepingu täitmise kontrollimisel, ürituse korraldajale informatsiooni andmisel ja esilekerkivate probleemide lahendamisel Tatjana Suursoho e-post info@narvagate.eu, tel +37253443089.

9.5 Ürituse korraldaja vastutab käesoleva lepingu mittenõuetekohase täitmise või täitmatajätmise tagajärjel tekitatud varalise kahju eest täies ulatuses.

9.6 Lepingu täitmisel tekkivad lahkarvamused lahendatakse läbirääkimiste teel, läbirääkimiste käigus kokkuleppele mittejõudmisel lahendatakse vaidlus-küsimused vastavalt õigusaktidele.

9.7 Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

9.8Leping on sõlmitud kahes identses võrdset juriidilist jõudu omavas eksemplaris, millest kumbki Pool saab ühe eksemplari.

POOLTE ANDMED JA ALLKIRJAD**:**

OMANIK ÜRITUSE KORRALDAJA

**Narva Gate OÜ CKR Estonia OÜ**

Reg.nr 11417217 Reg.nr 14296047

Kose 12 , Narva 20103 Sõpruse pst 151, Tallinn 13417

/digi allkirjustatud/ /digi allkirjastatud/

Jaanus Mikk Simo Koskinen

Tegevdirektor Ralli direktor